Oh What a Circus

Oh What a Circus (בעברית: איזה קרקס) הוא שיר שנכתב בשנת 1976 על ידי טים רייס (מילים) ואנדרו לויד ובר (לחן), עבור המחזמר "אוויטה". השיר הוקלט בביצועו של הזמר האנגלי דייוויד אסקס ושוחרר כסינגל ב-19 באוגוסט 1978, על ידי Mercury Records. אסקס ביסס את דמותו של צ'ה, אותה גילם במחזמר, על פי דמותו של המהפכן צ'ה גווארה, והשיר מושר מנקודת המבט של צ'ה. השיר, אותו הפיק ועיבד מייק באט, הוא שיר קצבי, המשווה את חייה של גיבורת המחזמר, המנהיגה הפוליטית הארגנטינאית אווה פרון, עם קרקס, ומתייחס אל פעולותיה הפוליטיות כאל הונאת הציבור. השיר הוא קוֹנְטְרַפָקְטוּם, ומשתף את המנגינה שלו עם מנגינה של שיר ידוע הרבה יותר - "אל נא תבכי ארגנטינה"- מאותו המופע. השיר היה הצלחה מסחרית עבור אסקס, שפוטר מחברת התקליטים הקודמת שלו בשל הירידה במכירות האלבומים שלו. השיר הגיע למקום השלישי במצעד הסינגלים הבריטי, ולראשי מצעדי הפזמונים של בלגיה ושל הולנד. בגרסאות הבאות של המחזמר, השיר בוצע על ידי מספר שחקנים, בהם מנדי פטינקין, ריקי מרטין ומוזיקאי הרוק הסקוטי מארטי פלואו. בעיבוד הקולנועי של המחזמר משנת 1996, השיר בוצע על ידי אנטוניו בנדרס והזמרת האמריקנית מדונה, וזכה לשבחים על העיבוד החדש, בהשפעת סגנון הפלמנקו. בהפקות ישראליות של המחזמר בשפה העברית, השיר בוצע על ידי ויקי תבור ורן דנקר. שם השיר תורגם ל-"איזה קרקס". השיר "Oh What a Circus" נכתב על ידי אנדרו לויד ובר וטים רייס בזמן שהם פיתחו את המחזמר "אוויטה" בשנת 1976, לקראת עלייתו בברודוויי. שניהם היו מסוקרנים מאוד מהסיפורים המקיפים את קורות חייו של אווה פרון שהגיעו לאוזניהם, במהלך עריכת התחקיר אודותיה, באמצע שנות ה-70. הצמד בחן שחקנים שונים לשחק את דמות המספר של אוויטה, בהשראת צ'ה גווארה. בינתיים, הזמר האנגלי דייוויד אסקס סיים את עבודתו על אלבום הקונספט "מלחמת העולמות", והא התעניין בלהשתלב בהפקות תיאטרון. אקסא קיבל שיחת טלפון מובר ורייס, ומיד הסכים לבצע את התפקיד. "אוויטה" כבר החלה לעורר עניין, עם אלבום הקונספט באותו השם, ועם הצלחתה המסחרית של הסינגל "Don't Cry for Me Argentina" בביצועה של הזמרת ג'ולי קובינגטון. אסקס פגש בבמאי האל פרינס, ושוחח איתו על דמותו של צ'ה, לרבות החזון של ובר ושל רייס בנוגע לדמות. בשל מוצאו הרומני, היה לאסקס המראה החיצוני הטבעי האידיאלי לגילום דמותו של צ'ה. אוויטה הייתה להצלחה כבר בערב הפתיחה שלה; דרק ג'ול (סאנדיי טיימס) שיבח את הלחן של ובר, כמו גם האופן בו אסקס גילם את צ'ה כדמות "מהורהרת, מסתורית". בינתיים, אסקס שחרר גרסת כיסוי לשיר "Stay with Me" של הזמרת לוריין אליסון, שהגיע למקום 45 במצעד הסינגלים הבריטי, ועל כן קולומביה רקורדס ביטלו את החוזה שלהם איתו. המנהל של אסקס התחיל לחפש עבורו חברת תקליטים חדשה, וחתם עם Phonogram Records, שהציעו לו לשחרר את אחד השירים מ-Evita כסינגל. הם החליטו לשחרר את "Oh What a Circus", יחד עם שיר נוסף של צ'ה, "High Flying, Adored" בבי-סייד. השיר שוחרר ב-19 באוגוסט 1978, על ידי חברת התקליטים Mercury Records, תחת חברת-בת של Phonogram Records בבריטניה. מבחינה מוזיקלית, "Oh What a Circus" הוא קוֹנְטְרַפָקְטוּם, ומשתף את המנגינה שלו עם מנגינה של שיר ידוע הרבה יותר - "אל נא תבכי ארגנטינה"- מאותו המופע, אך יש לו קצב מהיר הרבה יותר, ומילים שונות. השיר כולל מזמור, מושר על ידי מקהלה בשפה הלטינית, אשר מבוסס על ההמנון הקתולי "Salve Regina". מילים חלופיות לשיר "אל נא תבכי ארגנטינה" מופיעות כהקדמה לשיר מהמערכה השנייה, בביצוע נערה צעירה המייצגת את אווה פרון בצעירותה. הגרסה של "Oh What a Circus" שנכללה באלבום הקונספט מבוצעת על ידי קולם וילקינסון. עם זאת, בגרסה זו לא היה שימוש, מאחר שבמקום זאת, אסקס הקליט גרסה חדשה אשר עובדה והופקה על ידי מייק באט, בהשראת סגנונו המוזיקלי של פיל ספקטור. וידאו קליפ של השיר צולם בקתדרלת קליפטון שבבריסטול, בו נראה אסקס שר את השיר, בעוד קהל אנשים נע בתוך המבנה, כשהם נושאים נרות. השיר "Oh What a Circus", העושה שימוש בגרסה קצבית יותר של מנגינת "Don't Cry for Me Argentina", מופיע במחזמר כהקדמה. השיר מבוצע מיד אחרי "Requiem for Evita", על ידי צ'ה, המהרהר על חייה של אוויטה. השיר הולחן במפתח של מז'ור עם קצב בינוני של 128 פעימות לדקה. מילות השיר מתארות את הידיעה על מותה של אווה פרון וההלוויה שלה, כמו גם אמונתו של צ'ה שהאבל עליה איננו במקומה, שכן חייה ונאומיה היו הונאה; הוא אף משווה את חייה לקרקס. את החלק האמצעי של השיר מבצעת מקהלה. השיר דן בשאלת קדושתה של אווה, וההתייחסות אליה כאל דמות אלוהית על ידי העם הארגנטינאי, בעוד צ'ה מתגרה בה, בכך שהיא לא הצליחה לעמוד בציפיות הגבוהות שהיו לארגנטינאים ממנה - להיות בת-אלמוות. השיר כולל חריזה לכל אורכו (למשל: "show/go" או "town/down"); טים רייס הסביר שהדבר נעשה במכוון, כדי להפוך את השיר לסימטרי. Oh what a circus, oh what a show, Argentina has gone to town Over the death of an actress called Eva Perón ... Oh what an exit, that's how to go, When they're ringing your curtain down Demand to be buried like Eva Perón לאחר שחרורו באוגוסט 1978 כסינגל השלישי של אלבום הקונספט Evita,‏ "Oh What a Circus" נכנס למצעד הסינגלים הבריטי היישר במקום ה-36. השיר התקדם וטיפס במהירות במעלה המצעד, ובסופו של דבר הגיע למקום מספר 3, בשבוע השישי של השיר במצעד. שיר זה הגיע המקום הגבוה ביותר במצעד שאסקס הגיע אליו, מאז יצא הסינגל שלו "Hold Me Close", בשנת 1975, שהגיע למקום הראשון. השיר הופיע ברשימת 100 הסינגלים של המצעד הבריטי במשך 11 שבועות. ברחבי אירופה, השיר נכח במצעד של בלגיה במשך 5 שבועות, והגיע למקום 26.‏ בהולנד, השיר הגיע למקומות 18 ו-20 במצעדי Dutch Top 40 ו-Single Top 100 בהתאמה. למרות שלא שוחרר באוסטרליה, השיר הצליח להיכנס אל המצעד Kent Music Report במשך שבוע אחד, שם דורג במקום 72.‏ מנדי פטינקין שר את השיר, כאשר גילם את צ'ה בבכורה האמריקאית של ההפקה, כמו גם בהקלטת אלבום שירי המחזמר בביצוע צוות השחקנים המכורי. הסופר ויליאם א' אוורט כתב בספרו, The A to Z of the Broadway Musical, שהשירה והגילום של צ'ה על ידי פטינקין "התכתבו ברמה הפסיכולוגית עם דמותה של אוויטה (בגילומה של פטי לופון), מאתגרים את פעולותיה ואת מניעיה". בסרט הקולנוע "אוויטה" משנת 1996, השחקן אנטוניו בנדרס מבצע את השיר, יחד עם הזמרת מדונה. בסרט, צ'ה נראה מהורהר, יושב בבר שהתרוקן בשל מסע ההלוויה המפואר של אווה פרון, ולאחר מכן הוא מתהלך ברחובות בואנוס איירס, בעוד הקהילה המקומית מתאבלת, עד אשר פורצות מאוחר יותר מהומות ברחוב. השיר מתחיל עם מנגינת גיטרות ספרדיות, ושירתו של בנדרס בליווי מקהלה. לקראת סוף השיר, נשמעות מילותיה של אווה (מדונה), בעוד המצלמה חולפת מעל ארון הקבורה שלה. הקצב והמפעם של השיר משתנים באמצע, בו נשמע פסנתר וניכרת השפעת מוזיקת רק, כשבנדרס שר את השירה: "She didn't say much, but she said it loud". קולות המקהלה שבים לקראת סוף השיר, אחרי מעבר אינסטרומנטלי, הכולל שימוש בגונג וטימפני. מדונה שרה את השורות האחרונות של השיר - "Share my glory, so share my coffin".‏ הסופר גיי' רנדי טרבורלי התייחס אל ביצועה של מדונה בספרו, Madonna: An Intimate Biography, ותיאר את קולה כ-"גמיש וחזק". הסופרת לוסי או'בריאן הייתה שותפה להשקפה זו, כפי שציינה בספרה "Madonna: Like an Icon" - "המתיקות והעוצמתיות של קולה של מדונה יוצאים כפי שמעולם לא יצאו לפני כן בשירים אלה". כמו כן, השיר זכה לביקורת חיובית בבילבורד מאת העיתונאי פול ורנה, שציין ששיר זה, "בטעם פלמנקו", הוא אחד מגולות הכותרת של הפסקול. בשנת 2006 עלתה לראשונה הפקה מחודשת של אוויטה בווסט אנד של לונדון, עם מאט ראוול, אשר ביצע את השיר "Oh What a Circus" בדמותו של צ'ה. מייקל בילינגטון (The Guardian) החווה ביקורת שלילית ע ההפקה הזו, וכתב כי "בהיעדר כל רעיון מגובש, המופע חלף על רצף של שיריו של אנדרו לויד ובר - '‏Another Suitcase in Another Hall‏',‏ ..., '‏Oh What a Circus‏',‏ '‏High Flying, Adored‏',‏ וכל השאר. בהעלאה מחודשת של המחזמר בברודוויי בשנת 2012, הזמר הלטיני ריקי מרטין הוחתם לבצע את התפקיד של צ'ה. הדמות השתנתה, ובמקום לגלם את הדמות כצ'ה גווארה, כפי שנעשה בהפקה המקורית של המחזמר, מרטין גילם אותה כאדם פשוט ממעמד הפועלים, שמספר על האירועים. לדבריו של ג'ו דזיאמיאנוויץ' (Daily News), הופעתו של מרטין כצ'ה העניקה להופעה "מגע גדול של אבק כוכבים ... הוא גם מבצע ביצועים מושכים בתפקידו של צ'ה", הוסיף. ג'יימס הברט (San Diego Union-Tribune) החמיא למרטין בכך שנתן את הטון "מיד, בפתיחה עם השיר '‏Oh What a Circus‏', בהצגתו המשועשעת, בחיוך הציני של צ'ה". בשנת 2014 המחזמר הועלה מחדש בוסט אנד בפעם השנייה, כאשר את התפקיד של צ'ה גילם מרטי פלו מלהקת הרוק הסקוטית Wet Wet Wet.‏ נטלי באניארד (Bristol Post) החמיאה על הבחירה בפלו לתפקיד צ'ה, וציינה כי "אף פעם לא הייתה השראה רבה יותר מאשר בליהוק של פלו לתפקיד צ'ה גווארה באוויטה". באניארד אף ציינה כי "אין שמץ של המבטא הסקוטי של מארטי, כשהוא מבצע בצורה מרשימה את '‏Oh What a Circus‏' ואת '‏The Lady's Got Potential‏'.‏ האנק מרווין ביצע גרסה אינסטרומנטלית של השיר באלבומו משנת 1997,‏ '‏Hank Marvin and the Shadows Play the Music of Andrew Lloyd Webber and Tim Rice‏'. סינגל "7 UK‏ "Oh What a Circus"‏ – 3:54 "High Flying, Adored"‏ – 3:19 דייוויד אסקס – קולות טים רייס – מחבר (מילים) אנדרו לויד ובר – מחבר (לחן) מייק באט – מפיק, מעבד מוזיקלי טוני ברידג' – מאסטרינג באולפני Pye Records רשימת הקרדיטים - מתוך הערות המצורפות לסינגל. Clark, Mark Ross (2015). The Broadway Song: A Singer's Guide. Oxford University Press. ISBN 978-0-19-935167-1. Davis, Sharon (2012). Every Chart Topper Tells a Story: The Seventies. Random House. ISBN 9781780574103. Essex, David (2012). Over the Moon: Doctor Who. Random House. ISBN 9780753547632. Everett, William A.; Laird, Paul R. (2009). The A to Z of the Broadway Musical. Scarecrow Press. ISBN 9780810870444. O'Brien, Lucy (2008). Madonna: Like an Icon. Bantam Press. ISBN 9780552153614. Rice, Time (2012). Oh, What a Circus. Hachette UK. ISBN 9781444762174. Rooksby, Rikky (2004). The Complete Guide to the Music of Madonna. Omnibus Press. ISBN 0-7119-9883-3. Swain, Joseph P. (2002). The Broadway Musical: A Critical and Musical Survey. Scarecrow Press. ISBN 9780810843769. Taraborrelli, Randy J. (2008). Madonna: An Intimate Biography. Simon and Schuster. ISBN 9780330454469. מידע על היצירה "Oh What a Circus" באתר מיוזיק בריינז Oh What a Circus, בביצוע דייוויד אסקס, וידאו קליפ של השיר באתר יוטיוב Oh What a Circus, בביצוע קולם וילקינסון, וידאו קליפ של השיר באתר יוטיוב Oh What a Circus, בביצוע מייקל בול, וידאו קליפ של השיר באתר יוטיוב איזה קרקס, בביצוע ויקי תבור, וידאו קליפ של השיר באתר יוטיוב Oh What a Circus, בביצוע אנטוניו בנדרס, וידאו קליפ של השיר באתר יוטיוב קונטראפאקטום ‏(אנ') Clark 2015, p. 53 Essex 2012, p. 176 Essex 2012, p. 178 Rice 2012, p. 25 Davis 2012, p. 178 Essex 2012, p. 179 Swain 2002, p. 325 Rich, Frank (21 באוגוסט 1978). "Eva Peron, Superstar". Time. נבדק ב-6 בינואר 2013. {{cite news}}: (עזרה) Smith, Alan (21 בינואר 1979). "Sounds Set: Who'd Have Thought Evita Superstar Material?". The Sydney Morning Herald. p. 82. ISSN 0312-6315. {{cite news}}: (עזרה) Rooksby 2004, p. 77 Rice 2012, p. 23 ‏"‏David Essex: Artist Chart History‏". Official Charts Company.‏ Retrieved August 4, 2015‏ ‏"Ultratop.be – David Essex – Oh What a Circus‏". (in Dutch). ‏Ultratop 50. Retrieved August 4, 2015‏ ‏"Nederlandse Top 40 – David Essex search results‏". (in Dutch). ‏Dutch Top 40. Retrieved August 4, 2015‏ ‏"Dutchcharts.nl – David Essex – Oh What a Circus‏". (in Dutch). ‏Single Top 100. Retrieved August 4, 2015‏ ‏Kent, David (2006). Australian Chart Book: 1993–2005. Australian Chart Book. p. 282. ‏ Everett & Laird 2009, p. 97 Taraborrelli 2008, p. 298 O'Brien 2008, p. 307 Verna, Paul (23 בנובמבר 1996). "Album Spotlights: Evita". Billboard: 83. ISSN 0006-2510. נבדק ב-6 באוגוסט 2015. {{cite journal}}: (עזרה) Billington, Michael (22 ביוני 2006). "Evita: Adelphi, London". The Guardian. נבדק ב-6 באוגוסט 2015. {{cite news}}: (עזרה) Dziemianowicz, Joe (6 באפריל 2012). "'Evita' returns to Broadway with Ricky Martin adding extra shine". Daily News. נבדק ב-6 באוגוסט 2015. {{cite news}}: (עזרה) Hebert, James (14 בנובמבר 2013). "'Evita' has polish, but not fine finish". San Diego Union-Tribune. נבדק ב-6 באוגוסט 2015. {{cite news}}: (עזרה) Barr, Gordon (7 בפברואר 2014). "We chat to Marti Pellow as Evita makes return to Theatre Royal". Chronicle Live. נבדק ב-6 באוגוסט 2015. {{cite news}}: (עזרה) Banyard, Natalie (9 באוקטובר 2013). "Evita: Casting Marti Pellow as Che was a real coup". Bristol Post. אורכב מ-המקור ב-2015-09-23. נבדק ב-6 באוגוסט 2015. {{cite news}}: (עזרה) "Hank Marvin > Hank Marvin and the Shadows Play the Music of Andrew Lloyd Webber and Tim Rice". AllMusic. נבדק ב-6 באוגוסט 2015. {{cite web}}: (עזרה) Oh What a Circus (UK 7" single liner notes). David Essex. Mercury Records. 1978. 6007 185.{{cite AV media notes}}: תחזוקה - ציטוט: others in cite AV media (notes) (link)